Francis Kahata

Francis Kahata (lindur më 4.5.1992) është një futbollist kenian i cili luan me klubin shqiptar KF Tirana në Kategorinë Superiore dhe me kombëtaren keniane.

 Karriera 

Lindur në Ruiru, Kahata filloi karrierën e tij futbollistike me skuadrën keniane Thika United ku luajti nga viti 2008 e deri në vitin 2014.

Tirana

Në janar 2014, Kahata u transferua te KF Tirana sëbashku me disa lojtarë të tjerë të huaj si Ndikumana dhe Gilberto. Ai ishte një nga lojtarët e kërkuar nga trajneri Magani i cili kishte ngelur i kënaqur nga prova e mesfushorit kenian. Më 20 janar, Kahata filloi stërvitjen si lojtar i Tiranës. Më 1 shkurt 2014, Kahata debutoi me Tiranën në Kategorinë Superiore duke luajtur 90 minuta në barazimin 0–0 kundër Kastriotit. Më 7 shkurt, Kahata luajti 55 minuta në fitoren 1–0 kundër rivalëve të Partizanit në stadiumin Qemal Stafa. Më 29 mars, Kahata shënoi golin e parë me fanellën e Tiranës në fitoren 2–0 në shtëpi kundër KF Laçit. Një javë më vonë ai shënoi sërisht gol për të ndihmuar skuadrën e tij për të mposhtur kampionët në fuqi të Skëndërbeut me rezultatin 2–3. Ai shënoi për të tretën ndeshje rradhazi pasi më 12 prill shënoi golin e vetëm në fitoren 1–0 kundër Lushnjes në stadiumin Qemal Stafa; goli erdhi më minutëm e 31 pas një goditje këndi.

Rikthimi te Tirana

Më 9 dhjetor 2014, Kahata u rikthye te Tirana, pasi qëndroi gjashtë muaj te Thika United, duke firmosur një kontratë dy vite e gjysëm me Bardheblutë.Tirana rikthen Kahatën, lojtari shtatë muaj pa ekip, 10 dhjetor 2014, Gazeta e Sportit Ai u bashkua me skuadrën në janar në merkaton verore. Ai luajti ndeshjen e parë pas rikthimit më 24 janar 2015 në fitoren 2–0 në fushë neutrale kundër Apolonisë, duke luajtur 20 minutat e fundit.

 Kombëtarja 

Kahata është një lojtar i kombëtares keniane që nga viti 2011. Ai përfaqusuar kombëtaren e tij në kualifikueset e 2014 Kupës së Botës. Më 23 mars 2013, Kahata shënoi golin e parë me kombëtaren në barazimin 1–1 kundër Nigerisë.

Golat me kombëtaren
Golat dhe rezultatet me kombëtaren e Kenias.
 #  Data  Vendi  Kundërshtari  Goli  Rezultati  Kompedicioni 1.  23 mars 2013  Stadiumi U.J. Esuene, Calabar   Nigeria 1–0 1–1  Kualifikueset e 2014 FIFA Kupa e Botës

 Referanca 

 Lidhje të jashtme 
Kenya - F. Kahata - Profile with news, career statistics and history te Soccerway.com
Profili te Transfermarket.com
Profili te Eurosport Australia

Kategoria:Lindje 1991
Kategoria:Futbollistë
Kategoria:Futbollistë kenianë
Kategoria:Futbollistë në kombëtaren keniane
Kategoria:Futbollistë në KF Tirana
Kategoria:Futbollistë në Kategoria Superiore
Kategoria:Njerëz që jetojnë